### Resumé

Vejle Kommune har solgt stort set alle byggemodnede parcelhusgrunde i udstykningen ved [adresse] i [adresse]. Lokalplanen for området rummer mulighed for udstykning af yderligere kommunale parcelhusgrunde. Der er udsolgt af parcelhusgrunde i standardstørrelse i udstykningen ved [adresse] i Jelling, hvor lokalplanen også rummer mulighed for yderligere udstykning af kommunale parcelhusgrunde. Byrådet har netop vedtaget lokalplan nr. 1375 for et erhvervsområde ved [adresse] og [adresse], der giver mulighed for butikker til særlig pladskrævende varegrupper samt mindre erhvervsgrunde. Det indstilles, at der bevilges og gennemføres byggemodning af 20 parcelhusgrunde i [adresse], 8 parcelhusgrunde ved [adresse] i Jelling og af et ca. 18 ha. stort erhvervsområde ved [adresse] og [adresse].

### Sagsfremstilling

**Parcelhusgrunde i [adresse] - øst for Pjedstedvej - 3. etape**
Vejle Kommune overtog i 2019 et større areal beliggende ved [adresse] i [adresse], der i lokalplan nr. 1300 er udlagt boligformål - primært i form af parcelhusgrunde. Siden har Vejle Kommune byggemodnet og udbudt 34 grunde på Hirsemarken og Majsmarken, hvoraf der nu kun er 2 parcelhusgrunde tilbage til salg. Der er fortsat efterspørgsel efter parcelhusgrunde i området. Kommunen ejer yderligere et areal i den østlige ende af lokalplanområdet, der rummer mulighed for udstykning af op til 39 parcelhusgrunde fordelt på 4 stikveje. I forbindelse med byggemodningen af Hirsemarken og Majsmarken er der etableret det for hele området nødvendige regnvandsbassin samt vejforbindelse til det kommunalt ejede areal. Det indstilles, at der bevilliges og gennemføres byggemodning af 20 parcelhusgrunde fordelt på 2 stikveje i områdets østlige del, som vist på vedlagte kortbilag. Udgifter hertil anslås af Anlæg & Infrastruktur til at udgøre 8,1 mio. kr.

**Parcelhusgrunde i Jelling - Syd for [adresse] - 3. etape**
Vejle Kommune har tidligere byggemodnet og udbudt 11 parcelhusgrunde og 23 kompaktparceller på Lotte Kristoffersen i området indenfor lokalplan nr. 1235. Parcelhusgrundene er mellem 1.000 og 1.200 m2, mens kompaktparcellerne er mellem 400 og 600 m2. Der er fortsat kompaktparceller til salg, mens alle parcelhusgrundene er solgt. Der efterspørges fortsat regulære parcelhusgrunde i området, hvor lokalplanen giver mulighed for udstykning af yderligere 8 parcelhusgrunde på et kommunalt ejet areal. Det indstilles, at der bevilliges og gennemføres byggemodning af 8 parcelhusgrunde lokalplanens delområde 8 jf. vedlagte kortbilag. Udgifter hertil anslås af Anlæg & Infrastruktur til at udgøre 3,3 mio. kr.

**Erhvervsområde i [adresse] - hjørnet af [adresse] og [adresse]**
Lokalplan nr. 1056 har siden 2008 udlagt et større område nord for [adresse] til erhvervsområde til større virksomheder i klasse 1-6 med særlige transportbehov. En stor del af området er udstykket og solgt til den slags virksomheder. Den netop vedtagne lokalplan nr. 1375 giver mulighed for, at der i den østlige del af erhvervsområdet - med facade mod [adresse] og [adresse] - kan placeres butikker med særligt pladskrævende varer. Desuden giver lokalplanen mulighed for udstykning af mindre grunde helt ned til 2.700 m2, der ofte efterspørges. Det indstilles, at der bevilges og gennemføres byggemodning af de ca. 18 ha store erhvervsområde jf. vedlagte kortbilag. Ca. 11,8 ha af området vil blive salgbare erhvervsarealer med en forventet udbudspris på gennemsnitligt 210 kr. pr. m2, svarende til en samlet indtægt på 24,8 mio. kr. Udgifter til byggemodningen anslås af Anlæg & Infrastruktur til at udgøre ca. 22,4 mio. kr.

### Økonomi

![](data:image/jpeg;base64...)

Opsummering af bevillingsmæssige konsekvenser vedr. ANLÆG:

Sagen medfører, at der gives anlægsbevilling og afsættes rådighedsbeløb i perioden 2025-2028 på i alt 33,8 mio. kr. i udgift til byggemodning af parcelhusgrunde i Børkop og Jelling og erhvervsgrunde i [adresse]. Udgiften finansieres med 22,4 mio. kr. af Puljen til nye byggemodninger i perioden 2026-2028 og med 11,4 mio. kr. af merindtægter fra salg af parcelhusgrunde i 2025 og 2026. Forskydning mellem årene reguleres via kassen.

Afledt drift:

![](data:image/jpeg;base64...)

Opsummering af bevillingsmæssige konsekvenser vedr. DRIFT:

Ejendomsadministrationen vurderer, at byggemodning af bolig- og erhvervsområderne med start i 2025 medfører en netto mindre indtægt på 0,083 mio. kr. i 2025 og varigt. Netto mindre indtægten omfatter mistede indtægter ifm. udleje af bolig og bortforpagtning af jord på tilsammen 0,089 mio. kr. fratrukket mindre udgifter til forsikring, renovation og vedligehold på 0,006 mio. kr. i 2025 og varigt. Mindre indtægten finansieres af kassen.

Afledt drift på 0,136 mio. kr. fra 2027 og frem vedr. byggemodningerne indgår i budgetlægningens spor 2.

Høring:

Centralt Budget har ingen bemærkninger af bevillingsmæssig karakter.

### Sagens videre forløb

Sagen skal behandles i Byrådet.

### Historik

#### Kommunaldirektøren indstiller , den 18. august 2025, punkt 188:

at Teknisk Udvalg anmodes om at gennemføre byggemodning af 20 parcelhusgrunde i [adresse] jf. vedlagte kortbilag,

at Teknisk Udvalg anmodes om at gennemføre byggemodning af 8 parcelhusgrunde i Jelling, jf. vedlagte kortbilag,

at Teknisk Udvalg anmodes om at gennemføre byggemodning af ca. 18 ha. erhvervsområde ved Juelsminde og [adresse] til virksomheder med særlig pladskrævende varer jf. vedlagte kortbilag, og

at de bevillingsmæssige konsekvenser godkendes jf. bevillingsskemaet under afsnittet Økonomi.

#### Beslutning fra Økonomiudvalget, den 18. august 2025, punkt 188:

Anbefales.

### Beslutning

Godkendt.

Fraværende: Peter Jeppesen, i stedet mødte Kåre Dahl.

Fraværende: Ditte Lind.